Песма Евровизије 2017.
Песма Евровизије 2017. (; ) је био 62. по реду избор за Песму Евровизије. Одржао се у Кијеву, главном граду Украјине, захваљујући победи Џамале на Евровизији 2016. године у Стокхолму, са песмом "1944". Ово је био други пут да је Украјина домаћин такмичења, претходни пут домаћин је била 2005. године. Такмичење се састојало из два полуфинала и финала, а датуми одржавања полуфиналних вечери су 9. и 11. мај 2017. године док се велико финале одржало 13. маја исте године.